Polisi Profedigaeth

Ffederasiwn Talaerau

 

Mabwysiadwyd: Gorffennaf 2021

Adolygwyd: Gorffennaf 2022

Pennaeth: Glenda Evans

Cadeirydd: Meleri Morris



**Polisi Enghreifftiol Profedigaeth**

|  |  |
| --- | --- |
| Enw’r Ysgol | Ffederasiwn Talaerau |
| Enw’r Polisi | Polisi Profedigaeth |
| Dyddiad y cymeradwywyd y polisi yn ffurfiol gan y corff llywodraethol: | Gorffennaf 2021 |
| Dyddiad y daw’r polisi i rym: | Gorffennaf 2021 |
| Dyddiad(au) adolygu: | Gorffennaf 2022 |
| Pwy sy’n gyfrifol am weithredu’r polisi: | Glenda Evans Meinir Jones |
| Llywodraethwr a enwyd: | Meleri Morris |
| Arwyddwyd: (Pennaeth) | G Evans |
| Arwyddwyd: (Cadeirydd y corffllywodraethol) | Meleri Morris |

**Cyflwyniad:**

Mae marwolaeth yn bwnc na chaiff ei drafod. Ond, mae bron yn anorfod y bydd pob ysgol, ar ryw adeg, yn gorfod wynebu marwolaeth bydd yn effeithio ar gymuned yr ysgol gyfan. Mae pob marwolaeth a’i hamgylchiadau yn wahanol.

Mae’n aml yn anodd i oedolion adnabod a chyfleu eu teimladau am farwolaeth. Mae’n fwy anodd byth i ddisgyblion, gyda llai o ddealltwriaeth o sut i gyfleu sut mae’r farwolaeth neu’r golled yn eu heffeithio, wneud hyn. Yn aml, byddant yn ymddwyn yn wahanol yn hytrach na lleisio eu pryderon.

Bydd y brofedigaeth yn cael effaith ar y staff, disgyblion, teuluoedd a’r gymuned ehangach. Os nad yw hyn yn cael sylw digonol, gall arwain at straen emosiynol, salwch a phroblemau ymddygiad i’r dyfodol. Byddwn fel ysgol yn ymgeisio i sicrhau cefnogaeth yn ôl yr angen ac yn sgil yr amgylchiadau er mwyn cefnogi disgyblion a staff yr Ysgol .

**Bwriad y polisi hwn yw:**

* Cefnogi disgyblion a/neu staff yn sgil marwolaeth.
* Sicrhau cyfathrebu effeithiol a llwybr cefnogaeth glir rhwng yr ysgol, y teulu a’r gymuned.
* Adnabod staff allweddol o fewn yr ysgol a’r Awdurdod Addysg Leol a’r strwythurau cefnogaeth sy’n bodoli o fewn y Sir e.e. Gwasanaethau Cwnsela.
* Helpu staff i adnabod a chefnogi plant wrth iddynt ddygymod a chyfleu eu galar.

**Sut i ddefnyddio’r Polisi:**

Mae’r polisi wedi ei greu i gynorthwyo’r ysgol ymdrin â’r materion bydd angen eu hystyried yn dilyn marwolaeth. Weithiau, bydd mwy nag un ysgol yn gysylltiedig â’r farwolaeth os oes digwyddiad sylweddol neu blant o’r un teulu mewn ysgol wahanol.

Gall eich ysgol drefnu hyfforddiant am farwolaeth a cholled i’r staff. Byddai hyn yn arfogi'r gweithlu i ddatblygu gwydnwch a hyder wrth ymdrin â’r maes anodd hwn.

Os bydd ymyrraeth gan y wasg defnyddiwch eich swyddog/swyddfa wasg am gyngor.

**Cysylltiadau/Asiantaethau:**

|  |  |  |
| --- | --- | --- |
| **Cyswllt:** | **Rhif ffôn:** | **E-bost:** |
| Pennaeth Addysg | 01286 679 467 | garemjackson@gwynedd.llyw.cymru |
| Prif Swyddog Lles Addysg | 01286 679007 | meinirbolton@gwynedd.llyw.cymru |
| Gwasanaeth SeicolegolAddysg | 01286 679007 | ionarees@gwynedd.llyw.cymru |
| Gwasanaeth Cwnsela’r Sir iStaff | 01286 679007 | dorawendijones@gwynedd.llyw.cymru |
| Swyddfa’r Wasg CyngorGwynedd | 01286 679 310 | siongwynfrynwilliams@gwynedd.gov.uk |

**Gwefannau defnyddiol:**

* Gwasanaeth Llyfrgell y Sir – llyfrgell@gwynedd.gov.uk ( llyfrau amrywiol addas am farwolaeth i wahanol oedrannau)
* [www.Winstonswish.org.uk](http://www.winstonswish.org.uk/) adrannau i gefnogi athrawon ac ysgolion gyda chyngor ymarferol.
* [www.childbereavement.org.uk](http://www.childbereavement.org.uk/)
* [www.cruse.org.uk/wales](http://www.cruse.org.uk/wales)
1. **RHESTR WIRIO WRTH DDELIO GYDA MARWOLAETH DISGYBL, STAFF neu AELOD O’R GYMUNED**

|  |  |  |
| --- | --- | --- |
| **Rhif** | **Trefn Gweithredu** | **√** |
| 1 | Pennaeth i dderbyn gwybodaeth ffeithiol am y farwolaeth. |  |
| 2 | Pennaeth/Uwch Dim Rheoli i hysbysu Pennaeth Addysg y Sir. |  |
| 3 | Pennaeth i roi cyfarwyddyd i’r staff a rhannu gwybodaeth ffeithiol. |  |
| 4 | Os yw’r Heddlu yn ymwneud â’r farwolaeth, bydd y Pennaeth i ddilyn eucyngor ynglŷn â rhyddhau gwybodaeth. |  |
| 5 | Pennaeth/Pennaeth Blwyddyn i gysylltu gyda’r teulu i gydymdeimlo ac i ystyried dymuniadau’r teulu am ba wybodaeth hoffent i’r ysgol rannu . |  |
| 6 | Rhannu gwybodaeth ffeithiol gyda’r disgyblion mewn grwpiau blwyddyn/dosbarth/cofrestru A/NEU anfon llythyr adref i rieni os oes angen.O.N. mae’n debygol bydd gwybodaeth gan rai disgyblion yn sgil y cyfryngau cymdeithasol . |  |
| 7 | Sefydlu sustem cefnogaeth ysgol e.e. ystafell dawel, llyfr cydymdeimlo/ goleuo cannwyll/cerdyn ac ysgrifennu llythyrau gan staff a disgyblion. Gofynnwch i’r disgyblon am eu syniadau. Gweler y gwefannau defnyddiol uchod. |  |
| 8 | Adnabod disgyblion a staff sydd angen cymorth. Cysylltu gydag asiantaethau eraill am gefnogaeth fel uchod.Gweithredu sustem gynhaliaeth yr ysgol. |  |
| 9 | Penderfynu fel sy’n briodol ar drefniadau’r Ysgol ar gyfer diwrnod yr angladd (neu angladdau os oes mwy nag un farwolaeth) NEU trefnwch wasanaeth yn yr ysgol. |  |
| 10 | Staff yr ysgol i hybu/arwain trafodaeth o’r digwyddiad yn ystod y dyddiau/ wythnosau sy’n dilyn. Targedu disgyblion sydd wedi eu heffeithio mwyaf o’r digwyddiad. |  |
| 11 | Ystyried cynnal gwasanaeth coffau ysgol gyfan a/neu ddewis ffurf arall o goffau e.e. plannu coeden/gosod mainc/cwpan gwobrwyo neu gyfraniad i elusen o ddewis y teulu. Mae’n holl bwysig ystyried dymuniadau’r teulu. |  |
| 12 | Pennaeth i sicrhau parhad cefnogaeth i bawb sydd wedi eu cynnwys/effeithio fel bo’r angen. Efallai bydd hyn dros gyfnod o fisoedd/blynyddoedd. Byddwch yn ymwybodol o ddyddiadau arwyddocaol. |  |

1. **CEFNOGI DISGYBL SY’N GALARU YN YR YSGOL:**

|  |  |  |
| --- | --- | --- |
| **Rhif** | **Trefn Gweithredu** | **√** |
| **1** | Pennu aelod staff fydd yn cefnogi’r disgybl wrth ddychwelyd i’r ysgol. |  |
| **2** | Cynllunio sustem cefnogi gyda’r disgybl e.e. amser allan, ystafell dawel, mynediad at ffonio adref. |  |
| **3** | Trefnu cefnogaeth asiantaethau os oes angen (i’r disgybl a’r staff) Fel yr uchod. |  |
| **4** | Pennu aelod staff i fonitro’r disgybl sy’n galaru yn ystod ei yrfa ysgol gan nodi dyddiadau arwyddocaol megis blwyddyn wedi’r farwolaeth, Sul y Mamau/Tadau. Cofio pasio’r wybodaeth yma ymlaen i ysgol ddilynol. |  |
| **5** | Parhau i gysylltu gyda’r asiantaethau cefnogi – hyd yn oed misoedd/ blynyddoedd wedi’r farwolaeth, os oes angen. |  |